stanford-oval/wikipedia huggingface dataset:
רוברט שטולץ
הערות שוליים

↑  http://www.johann-strauss.org.uk/composers/index.php3?content=stolz  אגודת יוהאן שטראוס: "רוברט שטולץ", הוצאת אגודת יהאן שטראוס הבריטית
↑  Trauer in Wien:Witwen-Legende Einzi Stolz ist tot" "וינה אבלה: האלמנה האגדית ,איינצי' שטולץ מתה" 28 בינואר 2004
1 2 3  Discogs
| --- | --- |
בקרת זהויות :  NLI: 987007268660405171  PLWABN: 9810675880305606  BIBSYS: 90090995  BNE: XX845546  BnF: cb13900092m (data)  CiNii: DA10940239  GND: 118618652  ICCU: RAVV089489  ISNI: 0000 0003 6857 1400  LCCN: n93052375  LNB: 000037172  MusicBrainz: dae79976-8ee3-494b-b233-d22fd14d6f2d  NDL: 00820614  NKC: jn20010602189  NTA: 068887310  SELIBR: 274921  SNAC: w6ff3s3b  SUDOC: 033144141  Trove: 876262  VIAF: 19867137   WorldCat (עם VIAF): 19867137 
פסלו של רוברט שטולץ בגן העיר בווינה
אנדרטת שטולץ בפראטר
ריקרדו סרנה

ריקרדו חסוס סרנה אורוסקו (בספרדית: Ricardo Jesús Serna Orozco, נולד ב-21 בינואר 1964 בסביליה שבספרד) הוא כדורגלן עבר ספרדי ששיחק בעמדת הבלם בשנות ה-80 וה-90 של המאה ה-20. סרנה גדל והחל את הקריירה בסביליה, והוא ידוע בשל תרומתו לברצלונה, שתחת הדרכתו של יוהאן קרויף זכתה בגביע אירופה ב-1992.
קריירה > קריירת מועדונים

סרנה נולד וגדל בעיר סביליה, בירת אנדלוסיה, והוא הצטרף למחלקת הנוער של אחת משתי הקבוצות הבכירות בעיר, סביליה. ב-9 בספטמבר 1982, כשהיה בן 18, ערך את הופעת הבכורה הרשמית בקבוצה הבוגרת של המועדון, במשחק הלה ליגה נגד ברצלונה שהסתיים בתיקו מאופס. במהרה השתלב סרנה, ששיחק בעמדת הבלם, בהרכב הקבוצה. ב-30 בינואר 1983 הבקיע שער בכורה בליגה הספרדית, בתיקו 1-1 עם לאס פאלמס. כבר בעונתו הראשונה בקבוצה הבוגרת ערך 27 הופעות בליגה והוא סייע לקבוצתו להגיע למקום החמישי בסיום העונה. בעונות הבאות המשיך סרנה לפתוח דרך קבע בהרכב הקבוצה, אותה אימן מנואל קרדו, כשהקבוצה לרוב מבלה במרכז טבלת הליגה. השיא עבור סרנה היה בעונת 1986/1987, אז שותף ב-40 משחקי ליגה מתוך 44 מחזורים. בסך הכול ערך במדי סביליה 179 הופעות בליגה, בהן הבקיע 4 שערים.
בקיץ 1988 מונה יוהאן קרויף להיות מאמנה של ברצלונה, מהקבוצות הבכירות בספרד, ואחד משחקני הרכש הראשונים שלו היו סרנה. ב-2 באוקטובר, כשערך את ההופעה הראשונה במדי הקבוצה במסגרת הליגה במשחק נגד ספורטינג חיחון, תוך 3 דקות מפתיחת המשחק הבקיע צמד, היחיד בקריירה שלו, ועזר לקבוצתו לנצח 4 - 0. אלה היו שעריו היחידים במדי ברצלונה ב-4 שנותיו שם. בסוף העונה זכתה ברצלונה בגביע המחזיקות, ועל אף ששיחק במשחקי שמינית, רבע וחצי הגמר, מהגמר נגד סמפדוריה נעדר בשל צבירת כרטיסים צהובים. בעונה הבאה זכה עם ברצלונה בגביע המלך. במשחק הגמר נגד ריאל מדריד אמנם לא פתח בהרכב, אך בדקה ה-23 נכנס כמחליף במקומו של אלויסיו והוא סייע לקבוצתו לנצח 2 - 0.
בעונת 1990/1991 זכה ליותר דקות משחק בשל פציעתו הקשה של רונאלד קומאן, והוא לרוב פתח במרכז הגנת הקבוצה לצדם של פרננדו מוניוס או חוסה רמון אלשנקו. הקבוצה זכתה בסוף העונה באליפות ראשונה מזה 6 שנים. בעונה הבאה דעך מעמדו של סרנה בקבוצה והוא שותף בפחות משחקים מבעבר. למרות זאת, הוא הצליח לתרום לברצלונה לזכייתה באליפות שנייה ברציפות וכן בפעם הראשונה בתולדותיה בגביע אירופה. הוא אמנם לא שותף במשחק הגמר נגד סמפדוריה, אך הוא כן הופיע ב-4 מששת משחקי שלב הבתים המכריע, ממנו יצאו שתי המשתתפות בגמר. בסוף העונה החליט לעזוב את ברצלונה ולהצטרף לדפורטיבו לה קורוניה, שהייתה באחת התקופות המוצלחות בהיסטוריה שלה. בשנתיים בקבוצה שיחק רק במשך שתי דקות, כשנכנס כמחליף לקראת סיומו של משחק נגד אלבסטה ב-11 באפריל 1993.
בקיץ 1994, כשהוא בן 30, החליט לרדת לליגה השנייה והוא הצטרף למיורקה. בעונה בודדת שם הופיע ב-16 משחקי ליגה, והוא סייע לקבוצה לסיים במקום ה-12 שבמרכז הטבלה. בתום העונה החליט לרדת ליגה פעם נוספת, והוא עבר לגרנדה שמהליגה השלישית. גם שם שיחק במשך שנה, ואז הוא עבר לסאוטה, קבוצה חדשה שהוקמה ושיחקה בליגה הרביעית באותה שנה. ב-1997, בגיל 33, פרש ממשחק פעיל.
קריירה > קריירת נבחרות

במקביל לדרכו בסביליה, שיחק סרנה בנבחרות הצעירות של ספרד. במדי הנבחרת עד גיל 21 ערך 8 הופעות, כולל אחת ברבע גמר אליפות אירופה לנוער נגד צרפת. ספרד המשיכה וזכתה באליפות תוך שהיא גוברת על איטליה, מבלי שסרנה ישותף בחצי הגמר או הגמר.
ב-21 בדצמבר 1988, כשחקן ברצלונה, ערך את הופעת הבכורה במדי נבחרת ספרד הבוגרת, כשנכנס כמחליף במשחק מוקדמות מונדיאל 1990 נגד צפון אירלנד, שנערך בעיר הולדתו סביליה ובו ספרד ניצחה 4 - 0. במהלך המוקדמות ערך עוד שתי הופעות בהרכב הפותח, אך הוא לא זומן לסגל הסופי למונדיאל שנערך באיטליה. במוקדמות יורו 1992 ערך שתי הופעות נוספות במדי הנבחרת הספרדית, אך ספרד כשלה בהעפלתה לטורניר הגמר. דרכו של סרנה בנבחרת תמה ב-14 בנובמבר 1990, במשחק המוקדמות נגד צ'כוסלובקיה, כשלזכותו 6 הופעות.
תארים

אליפות ספרד (2): 1990/1991, 1991/1992
הגביע הספרדי (1): 1989/1990
גביע אירופה (1): 1991/1992
גביע המחזיקות (1): 1988/1989
הסופר קאפ הספרדי (1): 1991
רילי יוזפול גרופ

| --- | --- |

 נתונים כלליים
 סוג:  חברת תקליטים
 מייסדים:  אנדרו לויד ובר
 תקופת הפעילות:  1977–הווה (כ־47 שנים)
 מיקום המטה:  לונדון 
 ענפי תעשייה:  תיאטרון • קולנוע • וידאו • הפקות קונצרטים • מרצ'נדייז • הוצאת מגזין • תקליטים • הוצאת מוזיקה
  
 www.reallyuseful.com
 
רילי יוזפול גרופ (בקיצור: RUG; באנגלית: Really Useful Group Ltd.) היא חברה בין-לאומית שהוקמה בשנת 1977 על ידי אנדרו לויד ובר. היא עוסקת בהפקות תיאטרון, קולנוע, טלוויזיה, וידאו וקונצרטים, מרצ'נדייז, הוצאת מגזינים, תקליטים והוצאת מוזיקה. השם נוצר בהשראת ביטוי מסדרת ספרי הילדים "סדרת הרכבות" (שהעניקה גם השראה לוובר ליצור את אופרת הרוק "סטארלייט אקספרס"). החברה כוללת את רילי יוזפול ת'יאטר קומפני, סרטי רילי יוזפול, רילי יוזפול רקורדס ואחרים.
מוזיקה > רילי יוזפול רקורדס

במסגרת החברה, הוקמה גם חברת תקליטים באותו השם, דרכה הופצה מוזיקה ואלבומים שונים.
מספר אלבומים של הסופרן האנגלייה שרה ברייטמן הופצו דרכה וכך גם של אנדרו לויד ובר עצמו. בין האלבומים, נמנים:
1984: Song & Dance – אלבום המחזמר של "שיר וריקוד".
1985: Requiem – אלבום המחזמר של "רקוויאם".
1989: The Songs That Got Away – אלבום של ברייטמן ולויד ובר.
1992: Sarah Brightman Sings the Music of Andrew Lloyd Webber – אלבום של ברייטמן ולויד ובר.
1995: Surrender – פסקול של ברייטמן ולויד ובר.
1997: The Andrew Lloyd Webber Collection – אלבום אוסף של ברייטמן ולויד ובר.
2002: Encore – אלבום של ברייטמן ולויד ובר.
2005: Love Changes Everything – אלבום של ברייטמן ולויד ובר.
הערות שוליים

↑  The Really Useful Group, The Really Useful Group (באנגלית בריטית)
| --- | --- |
בקרת זהויות :  MusicBrainz: 034039c6-8e4c-4487-8a54-2f14454456ca  VIAF: 313024683   WorldCat (עם VIAF): 313024683
רוברט בת'רסט

| --- | --- |

רוברט בת'רסט
 לידה:  22 בפברואר 1957 (בן 67) אקרה, חוף הזהב 
 מדינה:  הממלכה המאוחדת 
 תקופת הפעילות:  מ-1980 
 מקום לימודים:  מכללת פמברוק  Worth School 
 בן או בת זוג:  Caroline Victoria Threlfall (11 במאי 1985–?) 
 צאצאים:  Matilda Charlotte Mora Bathurst, Oriel Alice Bathurst, Clemency Evelyn Anna Bathurst, Honor Cecilia Bathurst 
 פרסים והוקרה:  Audie Award for Best Male Narrator 
 פרופיל ב-IMDb
 
רוברט גאי בת'רסט (באנגלית: Robert Guy Bathurst; נולד ב-22 בפברואר 1957) הוא שחקן אנגלי.
ביוגרפיה

בת'רסט נולד בקולניה הבריטית "חוף הזהב", גאנה של ימינו, שם עבד אביו בתפקיד יועץ ניהולי. ב-1959 עברה משפחתו לפרוור באליברק (אנ') שבדבלין, והוא התחיל ללמוד בפנימייה אנגליקנית. ב-1966 עברה המשפחה לאנגליה, ובת'רסט למד בבית הספר וורת' בסאסקס, שם הצטרף לתיאטרון חובבים. בגיל 18 החל ללמוד משפטים בקולג' פמברוק באוניברסיטת קיימברידג', והצטרף לפוטלייטס, מועדון התיאטרון של האוניברסיטה. אחרי סיום התואר פתח בת'רסט בקריירת משחק במשרה מלאה.
ב-1983 שיחק בת'רסט בהופעת בכורה בתיאטרון בתפקיד טים אולגוד במחזה "Noises Off" מאת מייקל פריין, שהוצג במשך שנה בתיאטרון סבוי. כדי להרחיב את כישורי המשחק שלו הצטרף לתיאטרון הלאומי. בנוסף לתפקידיו בתיאטרון החל להופיע בשנות השמונים של המאה העשרים בסדרות טלוויזיה. הוא השתתף בפרק הפיילוט של הסדרה הקומית "הפתן השחור", בסיטקום "Chelmsford 123", "המופע של לני הנרי", ובפרק הפתיחה של הסדרה "ננס אדום". ב-1991 לוהק לראשונה לתפקיד גדול בטלוויזיה בדמות מארק טיילור ב-"Joking Apart" של ה-BBC, סיטקום אוטוביוגרפי למחצה שכתב סטיבן מופאט. בין 1991 ל-1995 הופקו רק 13 פרקים לסדרה, אבל התפקיד נשאר האהוב על בת'רסט בכל הקריירה שלו. אחרי שהסדרה "Joking Apart" הסתיימה, לוהק בת'רסט לתפקיד היועץ הניהולי הנפוח דייוויד מרסדן בדרמה הקומית של ITV "רגליים קרות", שנמשכה חמש עונות בין 1998 ל-2003, ושחודשה ב-2016.
מאז 2003 גילם בת'רסט ראש ממשלה בדיוני בסיטקום של ה-BBC "אבי ראש הממשלה", שיחק בתפקיד מארק תאצ'ר בדרמה "Coup!" המבוססת על סיפור אמיתי, ובמותחן של ITV על אודות אדם שבתו נעדרת ב-"Stepfather". הוא גם המשיך להופיע בתיאטרון. ב-2003 שיחק בתפקיד ורשינין במחזה "שלוש אחיות". ב-2006 הופיע בתפקיד אדריאן במחזה "Members Only". בעונת 2006–2007 גילם את המצליף אליסטר במחזה "Whipping it Up", וב-2007 ו-2008 שיחק בתפקיד אלכס במחזה "Alex".
בשנת 2010 הופיע בת'רסט בסדרת הדרמה "עמודי תבל". בסדרה "אחוזת דאונטון" גילם את האלמן סר אנתוני סטראלן שמחזר אחרי ליידי אדית'. ב-2011 שיחק בסרט הטלוויזיה "Hattie", וב-2012 הצטרף לצוות השחקנים של הסדרה "לב פראי". ב-2010 הופיע בת'רסט לראשונה במחזה של נואל קאוורד, "Present Laughter", והמשיך לשחקן במחזה נוסף שלו "Blithe Spirit" ב-2010 וב-2011.
בספטמבר 2016 חזר בת'רסט לגלם דייוויד מרסדן בסדרה המחודשת "רגליים קרות".
חיים אישיים

בת'רסט התחתן עם ויקטוריה ת'רפול ב-1985, אותה הכיר דרך חברים משותפים. לבני הזוג יש ארבע בנות: מטילדה, קלמנסי, אוריאל והונור.
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1982 | הפתן השחור | The Black Adder | הנסיך הנרי | פרק פיילוט |
| 1984 | המופע של לני הנרי | The Lenny Henry Show | תפקידים שונים |  |
| 1986 |  | New World |  | סרט טלוויזיה |
| 1986 |  | Who Dares Wins | תפקידים שונים | פרק אחד |
| 1987 |  | The District Nurse | כריסטיאן | פרק אחד |
| 1988 | ננס אדום | Red Dwarf | פרנק טודהנטר | בפרק "The End" |
| 1988 |  | Chelmsford 123 | גאיוס | פרק אחד |
| 1989 | מר כריסטי | Mr Christie | לארי קרייג |  |
| 1989 |  | Anything More Would Be Greedy | דניס מדלם | מיני-סדרה |
| 1990 |  | Up Yer News | תפקידים שונים | תוכנית מערכונים |
| 1991 |  | About Face | דייב | פרק אחד |
| 1991 |  | Lazarus & Dingwall | ג'סטין דה ז'ונג | פרק אחד |
| 1991 |  | Comic Asides: Joking Apart | מארק טיילור | פרק פיילוט |
| 1992 |  | No Job for a Lady | טוני | פרק אחד |
| 1992 |  | Early Travellers in North America | ויליאם מייקפיס תאקרי | 2 פרקים |
| 1992 | בית אליוט | The House of Eliott | הקטור פורנו | פרק אחד |
| 1993–1995 |  | Joking Apart | מארק טיילור |  |
| 1994 |  | The Detectives | תומאס | פרק אחד |
| 1994 |  | Screen One: A Breed of Heroes | מייג'ור אדוארד לאמלי | סרט טלוויזיה |
| 1997 |  | Get Well Soon | מפקד הטייסת פילדינג |  |
| 1997 | רגליים קרות | Comedy Premieres: Cold Feet | דייוויד מרסדן | סרט טלוויזיה |
| 1998 | הורנבלואר - ימאי וג'נטלמן | Hornblower | לוטננט אקלסטון | בפרק "The Even Chance" |
| 1998–2003, 2016– | רגליים קרות | Cold Feet | דייוויד מרסדן |  |
| 1999 |  | The Nearly Complete and Utter History of Everything | השגריר האנגלי סר פרנסיס דרייק | סרט טלוויזיה |
| 2001 |  | Goodbye, Mr Steadman | אלן סטידמן | סרט טלוויזיה |
| 2002 | הסוד | The Secret | אלכס פאראדיי | סרט טלוויזיה |
| 2002 |  | White Teeth | מרקוס מלפן | מיני-סדרה |
| 2002 |  | The Safe House | ד"ר אדם דאלי | סרט טלוויזיה |
| 2003–2004 | אבי ראש הממשלה | My Dad's the Prime Minister | ראש הממשלה מייקל פיליפס | 2 עונות |
| 2004 | תחבולות חדשות | New Tricks | מרטין לומברד | פרק אחד |
| 2004 | שלוש אחיות | The Three Sisters | ורשינין | מחזה טלוויזיוני |
| 2005 |  | The Stepfather | כריסטופר ויזי | סרט טלוויזיה |
| 2005 |  | The Comic Strip Presents... | צ'ארלס | פרק אחד |
| 2006 | פוארו | Agatha Christie's Poirot | גילברט אנטוויסל | פרק אחד |
| 2006 |  | Coup! | מארק תאצ'ר | סרט טלוויזיה |
| 2006–2009 | המשפחה שלי | My Family | ג'יימס גארט | 3 פרקים |
| 2007 | קינגדום | Kingdom | פיליפ קולינס | פרק אחד |
| 2009 | אמה | Emma | מר וסטון | מיני-סדרה |
| 2009 | המלכה | The Queen | אנתוני אידן | פרק אחד |
| 2010 | עמודי תבל | The Pillars of the Earth | פרסי המלי |  |
| 2010–2011 | אחוזת דאונטון | Downton Abbey | סר אנתוני סטראלן | 6 פרקים |
| 2011 | הטי | Hattie | ג'ון לה מסרר |  |
| 2012 | לב פראי | Wild at Heart | אד לינץ' | סדרת טלוויזיה |
| 2012– |  | Toast of London | אד האוזר-בלק |  |
| 2013 | דרקולה | Dracula | לורד תומאס דוונפורט |  |
| 2013–2014 |  | Blandings | סר גרגורי פרסלו פרסלו |  |
| 2014 |  | Agatha Raisin and the Quiche of Death | אנדי קמינגס בראון | סרט טלוויזיה |
| 2015 |  | Mrs Brown's Boys New Year Special | ויליאם האנט | פרק אחד |
| 2021 |  | The Larkins | ג'וני | 4 פרקים |
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1986 |  | Whoops Apocalypse | דמיאן |  |
| 1988 |  | Just Ask For Diamond | כומר |  |
| 1991 | עשרים ואחת | Twenty-One | מר מטקאלף |  |
| 1993 |  | The Euphoric Scale | ריימונד טאנר | סרט קצר |
| 1996 | חבורת מונטי פיטון בערבי הנחל | The Wind in the Willows | סנט ג'ון ויזל |  |
| 2005 | היידי | Heidi | מר ססמן |  |
| 2006 | אדון הגנבים | The Thief Lord |  |  |
| 2006 |  | Talk |  | סרט קצר |
| 2006 | סקופ | Scoop |  |  |
| 2007 |  | Life:XP |  | סרט קצר |
| 2009 |  | A Family Portrait | רוברט | סרט קצר |
| 2014 |  | Mrs. Brown's Boys D'Movie | מיידו ארצ'ר |  |
| 2015 | נקרופוליס | Narcopolis | קים נולן |  |
תפקידים בתיאטרון

| שנה | שם | שם באנגלית | תפקיד | במאי | הערות |
| --- | --- | --- | --- | --- | --- |
| 1977 |  | Tag! | תפקידים שונים | גריף ריס ג'ונס (אנ') |  |
| 1978 |  | Stage Fright | תפקידים שונים | מרטין ברגמן (אנ') |  |
| 1978 | אלאדין | Aladdin | האלמנה טוונקי | רוברט בת'רסט ומרטין ברגמן | תיאטרון ADC (אנ') קיימברידג' |
| 1979 |  | Nightcap | תפקידים שונים | קלייב אנדרסון |  |
| 1979 |  | Brown Rice with Everything | תפקידים שונים | צ'ארלס מקפרלנד | פסטיבל אדינבורו |
| 1981 |  | Botham: The Musical | תפקידים שונים |  | סיבוב הופעות באוסטרליה |
| 1982 |  | Beyond the Footlights | תפקידים שונים | ג'ון פלאומן (אנ') | תיאטרון ליריק בהמרסמית' |
| 1983 |  | Noises Off | טים אולגוד | מייקל בלייקמור (אנ') | תיאטרון סבוי |
| 1984 | ז'אן ד'ארק | Saint Joan | זקיף | רונלד אייר | התיאטרון המלכותי הלאומי אולם אוליבייה |
| 1984 | לה מנדראגולה | Mandragola |  | דייוויד גילמור | התיאטרון המלכותי הלאומי אולם אוליבייה |
| 1984 | מלון קטן בצד | A Little Hotel on the Side |  | ג'ונתן לין (אנ') | התיאטרון המלכותי הלאומי אולם אוליבייה |
| 1986 |  | The Swap | רוג'ר | מארק מק'קרום | בולווארד, סוהו |
| 1987 |  | Judgement | אנדרי ווקוב |  | Man in the Moon |
| 1987–1988 |  | Ubu |  | פול ג'פסון | תיאטרון לצ'מיר, באטרסי |
| 1988 |  | Dry Rot |  | כריסטופר רנשו | התיאטרון המלכותי (באת') תיאטרון ליריק |
| 1990 | הדבר הטוב הבא | The Next Best Thing | סטיב | פטריק סנפורד | תיאטרון נופילד בסאות'המפטון |
| 1990 | חשיבותה של רצינות | The Importance of Being Earnest | ג'ק | פיפ ברוטון | נוטינגהאם פלייהאוס |
| 1991 |  | Lady Audley's Secret |  | אנני קאסלדין (אנ') | תיאטרון ליריק בהמרסמית' |
| 1992 |  | The Choice | יועץ | אנני קאסלדין | סליסבורי פלייהאוס |
| 1993 |  | Getting Married | הוצ'קיס | פרנק האוזר | פסטיבל צ'יצ'סטר |
| 1994 | קומדיה של טעויות | A Comedy of Errors |  | פול קלייטון | נוטינגהאם פלייהאוס |
| 1995 |  | The Nose | קובליוב | מרטין דאנקן | נוטינגהאם פלייהאוס |
| 1996 |  | The Rover | וילמור | ג'ונתן צ'רץ' | סליסבורי פלייהאוס |
| 1997 |  | Good Copy |  | טופר קמפבל | וסט יורקשייר פלייהאוס |
| 1998–1999 |  | Alarms and Excursions | תפקידים שונים | מייקל בלייקמור | תיאטרון איבון ארנו, גילדפורד תיאטרון גילגוד |
| 1999 | הדה גאבלר | Hedda Gabler | טסמן | אנני קאסלדין | תיאטרון רויאל בפלימות' תיאטרון ריצ'מונד |
| 2003 | שלוש אחיות | The Three Sisters | ורשינין | מייקל בלייקמור | תיאטרון פלייהאוס |
| 2005 |  | David Blunkett: The Musical | בוריס ג'ונסון | מרי-ג'ו פרנצינו | תיאטרון סוהו |
| 2006 |  | Members Only | אדריאן | מריאן בדריצ'ני | טרפלגר סטודיו |
| 2006–2007 |  | Whipping it Up | אליסטר | טרי ג'ונסון | תיאטרון בוש תיאטרון אמבסדור |
| 2007–2009 | אלכס | Alex | אלכס | פלים מקדרמוט |  |
| 2010 |  | Present Laughter | גארי אסנדיין | בלינדה לאנג | סיבוב הופעות בבריטניה |
| 2010–2011 |  | Blithe Spirit | צ'ארלס קונדומין | תיאה שארוק (אנ') | סיבוב הופעות בבריטניה |
| 2012 |  | Blue/Orange |  | כריסטופר לוסקומב | סיבוב הופעות בבריטניה |
הערות שוליים

↑  ITV Press Centre (13 September 2010). "Downton Abbey press pack" (.pdf). Press release.
↑  Meet the cast of Cold Feet, By Andrew Collins, Monday 24 October 2016
↑  "Person Page 14430". thePeerage.com. Retrieved 4 March 2009.
| --- | --- |
בקרת זהויות :  GND: 1061829693  LCCN: no2005050456  MusicBrainz: 601dcab2-6576-40a7-a5c0-370c5db19011  NKC: xx0170596  VIAF: 311660656   WorldCat (עם VIAF): 311660656
קרב הפירמידות

קרב הפירמידות (בצרפתית: Bataille des Pyramides) היה קרב שהתנהל ב-21 ביולי 1798 במסגרת המערכה הצרפתית במצרים ובארץ ישראל. צבא המהפכה הצרפתי תחת פיקודו של נפוליאון בונפרטה זכה בניצחון מוחץ כנגד הכוחות של השליטים הממלוכים המקומיים וחיסל כמעט את כל הצבא המצרי.
ניצחונם של הצרפתים חתם סופית את הניצחון הצרפתי במצרים כאשר מוראד ביי (אנ') חילץ את שרידי צבאו, שנמלט באי סדר למצרים העליונה. האבדות הצרפתיות בקרב הסתכמו ב-29 הרוגים וב-260 פצועים, בהשוואה לאבדות המצרים שהגיעו לאלפים. לאחר הקרב נכנס נפוליאון לקהיר והקים בה ממשל מקומי חדש תחת פיקוחו.
כאחת ההיתקלויות הקלאסיות בין מזרח למערב, הבליט קרב הפירמידות את חולשתה של האימפריה העות'מאנית לנוכח השינוי שחל באירופה בעקבות המהפכה הצרפתית. נפוליאון קרא לקרב על שם הפירמידות במצרים בשל העובדה שהן נראו על קו האופק הרחוק בעת הקרב.
רקע

ביולי 1798 צעד נפוליאון מאלכסנדריה לקהיר לאחר שכבש את זו הראשונה. הוא נתקל בכוחות הממלוכים השליטים במרחק של 15 ק"מ מהפירמידות ובמרחק של 6 ק"מ בלבד מקהיר. הכוחות הממלוכים היו בפיקודם של שני הגאורגים הממלוכים, מוראד ביי ואיברהים ביי ולרשותם עמד כוח פרשים רב עוצמה. קרב זה נודע בשם קרב שוברה חיט.
נפוליאון הסיק את המסקנה שהכוחות המצריים היחידים שהיו בעלי ערך כלשהו היו הפרשים. הוא האיץ בכוחותיו, באומרו: "קדימה! זכרו שממרומי המבנים האלה משקיפים עליכם ארבעת אלפים שנה".
הקרב

נפוליאון הורה לכוחותיו להתקדם מול צבאו של מוראד ביי כשכל אחת מחמש הדיוויזיות של צבאו מאורגנת בצורת ריבוע חלול כשהפרשים, התגבורות והאספקה במרכז והארטילריה בפינות.
הדיוויזיות הצרפתיות התקדמו דרומה במדורג, כשהאגף הימני מוביל והאגף השמאלי מוגן על ידי הנילוס. נפוליאון מיקם מימין לשמאל את הדיוויזיות של לואי דיסה, ז'אן רנייה, שארל דוגה, ויאל ולואי אנדרה בון. בנוסף, שלח דיסה כוח קטן שיכבוש את הכפר הסמוך ממערב, ביקטיל.
מוראד ביי ציווה על האגף הימני שלו לעגון על גדת הנילוס בכפר אימבבה (אנ') (إمبابة), שהיה מבוצר והוחזק על ידי כוח רגלים וחומש בכמה תותחים עתיקים. הפרשים שלו התפרסו על האגף שלכיוון המדבר. איברהים ביי, יחד עם הצבא שבראשותו, השקיף חסר אונים על הנעשה מהגדה המזרחית של הנילוס, כשאין בידו להושיע. צ'נדלר טוען שצבאו החזק של נפוליאון שמנה 25,000 איש, היה ביתרון מספרי על פני 6,000 הפרשים ו-15,000 חיילי הרגלים של הממלוכים.
בערך בשעה 15:30 הסתערו הפרשים הממלוכים על הצרפתים ללא התראה מוקדמת. הריבועים הדיוויזיונים של דיסה, רנייה ודוגה החזיקו מעמד והניסו את הפרשים בירי רובי מוסקט ועם אש ארטילריה. בהיעדר יכולת מצידם לעשות רושם על העוצבות הצרפתיות, כמה מהממלוכים המתוסכלים רכבו כדי לתקוף את הכוחות המנותקים של דיסה, אך גם פה הם נחלו כישלון.
בינתיים, קרוב יותר לנהר, התפרסה הדיוויזיה של בון בטורי תקיפה והסתערה על אימבבה. עם כניסתם לכפר, הניסו הצרפתים את חיל המצב. כשהם לכודים כנגד הנהר, רבים מהפרשים הממלוכים וחיילי הרגלים ניסו לשחות אל מקום מבטחים ומאות מהם טבעו.
נפוליאון דיווח על 29 הרוגים ועל 260 פצועים מקרב חייליו. אבדותיו של מוראד ביי היו כבדות הרבה יותר, ככל הנראה כ-3,000 איש מחיל הפרשים הממלוכי שלא היה להם תחליף ומספרים בלתי ידועים של חיילי רגלים. מוראד ביי עצמו נמלט למצרים העליונה, שם הוא המשיך לנהל מערכת גרילה עד שהוא הובס על ידי דיסה בסוף שנת 1799.
לאחר הקרב

בהגיע החדשות על התבוסה שנחלו הפרשים האגדיים שלהם, נמלטו הצבאות הממלוכים שהמתינו בקהיר לכיוון סוריה כדי להתארגן מחדש. קרב הפירמידות סימל את תחילת הסוף של 700 שנות השלטון הממלוכי במצרים. למרות התחלה מעודדת זו, ניצחונו של האדמירל הוריישו נלסון בקרב הנילוס, עשרה ימים מאוחר יותר, שם קץ לתקוותיו של נפוליאון לכבוש את המזרח התיכון.
מאתר הקרב, שנבלע בימינו בחלק המערבי של קהיר, לא נותר דבר.
לקריאה נוספת

Chandler, David, The Campaigns of Napoleon New York, Macmillan, 1966
Cole, Juan, Napoleon's Egypt: Invading the Middle East Palgrave Macmillan, 2007
Herold, J. Christopher, Bonaparte in Egypt - London, Hamish Hamilton, 1962
Herold, J. Christopher, The Age of Napoleon. New York, American Heritage, 1963
Moorehead, Alan, The Blue Nile New York, Harper & Row, 1962
הערות שוליים

1 2  The Campaigns of Napoleon, Volume 1, By David G. Chandler; page 224
| קרבות במלחמות הנפוליאוניות (מחולקים לפי הקואליציות האנטי-צרפתיות) |
| --- | --- | --- |
| ראשונה | קרב ורדן • קרב ואלמי • קרב ז'מפ • המלחמה בוואנדה • קרב נירווינדן • קרב פלרוס • קרב ההר השחור • קרב כף סנט וינסנט |  |
| שנייה | קרב הפירמידות • קרב הנילוס • קרבות בארץ ישראל • קרבות איטליה • הקרב על שטוקכך • קרב קופנהגן • קרב הוהנלידן • קרב מרנגו |  |
| שלישית | גרנד ארמה • קרב כף פיניסטרה • מערכת אולם • קרב טרפלגר • קרב אולם • קרב דורנשטיין • קרב אוסטרליץ |  |
| רביעית | קרב ינה-אאורשטדט • מרד פולין הגדולה • קרב אילאו • המצור על דנציג • קרב היילסברג • קרב פרידלנד • קרב קופנהגן |  |
| חמישית | קרב אבנסברג • קרב לנדסהוט • קרב אקמיהל • קרב אספרן-אסלינג • קרב וגראם |  |
| שישית | קרב סלמנקה • הפלישה לרוסיה • (קרב סמולנסק • קרב בורודינו • קרב ברזינה) • המערכה בגרמניה • (קרב ליצן • קרב באוצן • קרב דרזדן • קרב לייפציג) • קרב ויטוריה • מערכת ששת הימים • קרב פריז |  |
| שביעית | קרב קאטר ברה • קרב ליגני • קרב ווטרלו |  |
| --- | --- |
בקרת זהויות :  GND: 7527686-0 
ציור הקרב, פרנסואה-לואי-ג'וזף ואטו (אנ'), 1799
ריכרד תומאלה

| --- | --- |

 לידה:  23 באוקטובר 1903 האימפריה הגרמנית שלזיה עילית האימפריה הגרמנית 
 הוצאה להורג:  12 במאי 1945 (בגיל 41) צ'כוסלובקיה גיצ'ין, צ'כוסלובקיה 
 מדינה:  גרמניה גרמניה
 תקופת הפעילות:  מ-1932 
 מפלגה:  המפלגה הנאצית 
 
ריכרד תומאלה (בגרמנית: Richard Thomalla;‏ 23 באוקטובר 1903 – 12 במאי 1945) היה קצין אס אס בגרמניה הנאצית. כמהנדס אזרחי היה מראשי תוכנית לובלין בפולין הכבושה. תומאלה הוא מן האחראים הראשיים להקמת מחנות המוות בלז'ץ, סוביבור וטרבלינקה בעת השואה.
מבצע ריינהרד

תומאלה נולד באננהוף, שלזיה עילית, שבאימפריה הגרמנית. בשנת 1932 הצטרף למפלגה הנאצית כחבר מספר 1,238,872 ולאס אס כחבר מספר 41,206.
מחנה המוות הראשון שהוקם תחת פיקוחו היה מחנה בלז'ץ. הקמת המחנה החלה ב-1 בנובמבר 1941 והסתיימה במרץ 1942, אז החל לפקח על הקמת מחנה סוביבור. הפועלים שהקימו את המחנות היו אסירים שנלקחו מכפרים ומערים סביב שטחי המחנות. תומאלה קיבל את הפיקוד על הזונדרקומנדו בסוביבור, חיילי יחידה זו מנו כ-80 אסירים יהודים מן הגטאות סביב המחנה שהובאו למחנה לצורך עבודת פרך. כיתה של 10 אוקראינים שאומנו במחנה טרווניקי הוכנסו למחנה כדי לפקח על האסירים היהודים. עם השלמת בניית המחנה כל היהודים בזונדרקומנדו חוסלו והפיקוד על המחנה הועבר מידיו של תומאלה לידי פרנץ שטנגל מאפריל 1942. תומאלה המשיך לפקח ולהקים את מחנה המוות טרבלינקה שהיה העתק כמעט מושלם של סוביבור.
איש האס אס ארווין למברט, שלקח חלק בתוכנית T4 - אותנסיה והיה אחראי על תאי הגזים שהותקנו בטרבלינקה העיד על תומאלה:
אני והנגס - אנשי אותנסיה - הגענו לטרבלינקה ברכב. אס-אס האופטשטרומפיהרר ריכרד תומאלה היה מפקד המחנה. מחנה טרבלינקה היה עדיין בשלבי הקמה. תומאלה נכח בטרבלינקה במשך כארבעה עד שמונה שבועות. צוותתי לאחד מצוותי הבנייה שם. תומאלה נכח שם לזמן קצר ופיקח על עבודות הבנייה של מחנה ההשמדה. באותו זמן שום פעולות חיסול לא התרחשו במחנה. אז הגיע ד"ר אירמפריד אברל
לפקד על המחנה. תחת פיקודו - אקציית ההשמדה של היהודים החלה.
בין יולי 1942 עד אוקטובר 1943, קרוב ל-850,000 איש נרצחו בטרבלינקה. לפי הדיווחים, תומאלה הוצא להורג על ידי הנ.ק.ו.ד. (משטרת ברית המועצות) בצ'כיה ב-12 במאי 1945.
הערות שוליים

↑  ריאיון עם פושעי המלחמה מבלזץ', סוביבור וטרבליקה
↑  ריכרד תומאלה - מידע נוסף
ריקרדו קבאנאס

ריקרדו קבאנאס-ריי (בספרדית: Ricardo Cabanas-Rey, נולד ב-17 בינואר 1979) הוא כדורגלן עבר שווייצרי ששיחק בעמדת הקשר בעיקר בגראסהופרס ציריך. לקבאנאס 51 הופעות במדי נבחרת שווייץ, עמה השתתף ביורו 2004, מונדיאל 2006 ויורו 2008.